**Etiske retningslinjer for Berlevåg kommune**

1. **Generelt**

Berlevåg kommune legger stor vekt på rederlighet, ærlighet og åpenhet i all sin virksomhet. Både folkevalgte og ansatte har ansvar for å etterleve dekke prinsippet. Som forvalter av samfunnets fellesmidler stilles det spesielt høye krav til den enkelte medarbeiders etiske holdninger i sin virksomhet for kommunen.

Alle plikter lojalt å overholde de lover, forskrifter og reglementer som gjelder for kommunens virksomhet. Dette innebærer også at alle forholder seg lojalt til vedtak som er truffet.

1. **Tillit**

Medarbeiderne skal være seg bevisste at de danner grunnlaget for innbyggernes tillit og holdning til kommunen. De skal derfor ta aktivt avstand fra og bekjempe enhver uetisk forvaltningspraksis.

1. **Habilitet**

Folkevalgte og ansatte i kommunen skal unngå personlige fordeler av en art som kan påvirke, eller være egnet til å påvirke handlinger, saksforberedelser eller vedtak. Dette gjelder likevel ikke gaver av ubetydelig verdi som reklamemateriell, blomster og lignende eller gaver av mindre verdier begrenset oppad til 300,-, og som gis til vanlige anledninger og høytider. Gaver omfatter ikke bare materielle gjenstander, men også andre fordeler, for eksempel i form av personlige rabatter ved kjøp av varer og tjenester, med unntak av generelle rabattkort.

1. **Gaver**

Ved tilbud om gaver og lignende som har et omfang som går ut over kommunens retningslinjer, skal nærmeste overordnede kontaktes. Mottatte gaver skal returneres avsender med et brev som redegjør for kommunens regler om dette.

1. **Representasjon**

Moderate former for gjestfrihet og representasjon hører med i samarbeidsforhold og informasjonsutveksling. Graden av slik oppmerksomhet må imidlertid ikke utvikles slik at den påvirker beslutningsprosessen, eller kan gi andre grunn til å tro det.

1. **Reiseutgifter**

Reiseutgifter i faglig sammenheng skal dekkes av kommunen. Unntak fra dette prinsippet kan bare skje etter særskilt vedtak fattet av rådmannen.

1. **Interesser**

Kommunens folkevalgte og ansatte skal unngå å komme i situasjoner som kan medføre konflikt mellom kommunens interesser og personlige interesser. Dette kan også gjelde tilfeller som ikke rammes av forvaltningslovens bestemmelser.

Dersom personlige interesser kan påvirke avgjørelsen i en sak en har faglig ansvar for, eller for øvrig deltar i behandling av, skal en ta dette opp med overordnede.

Eksempler på slike mulige interessekonflikter kan være:

Forretningsmessige forhold til tidligere arbeidsgiver eller arbeidskolleger

Lønnet biverv som kan påvirke ens arbeid i kommunen

Engasjement i interesseorganisasjonen eller politisk virksomhet som berører forhold som den enkelte arbeider med i kommunen.

1. **Kommunens eiendeler**

Bruk av kommunens maskiner, biler og annet utstyr kan bare skje i samsvar med fastsatte retningslinjer.

1. **Personlig vinning**

Fortrolige opplysninger som mottas i forbindelse med behandling av saker i kommune, må respekteres og ikke brukes til personlig vinning.

1. **Opptreden**

Ansatte og folkevalgte i Berlevåg kommune skal følge følgende grunnregler for opptreden:

* Snakke til og ikke om
* Ha respekt for andres tid, meninger og arbeid
* Gå tjenestevei og er lojal overfor vedtak og beslutninger
* Jobbe på brukernes premisser og levere tjenester kommunen kan være stolt av
* Ta ansvar og holde det som loves
* Skape kultur og forståelse for samarbeid
* Være høflig og hilse
* Være ærlig og rettferdig
* Lytte til andre og er oppmuntrende der en kan
* Støtte og ta vare på nye medarbeidere